11. sajandi astmeline nurgatromp
12. sajandi kooniline nurgatromp
Wormsi toomkiriku nelitise kuppeljas nurgatromp, mis toetab kaheksakandilist torni
**Nurgatromp**, ka **tromp** on võlvitud veerandkerakujuline nišš täisnurkse müürinurga kohal, mis loob ülemineku ruudukujuliselt põhiplaanilt oktogonaalse või ümmarguse põhiplaaniga tornile, tambuurile või kuplile.

Nurgatrompide ruumilahenduslik alternatiiv on viklid. Nurgatromp võib olla nii aheneva koonilise kujuga kui ka ümara kuppelniši taoline, kuid võrreldes elegantse vikliga on selle ruumimõju jässakam ja nurgelisem.

Ajalugu
-------

Kaarsillusega nurgatrompi kasutati samaaegselt Rooma hilise keisririigi ja Bütsantsi keisririigi varases arhitektuuris, Armeenia sakraalehitistes, Sassaniidide Pärsias ning hiljem islami arhitektuuris.

### Lähis-Ida

Pärsia kuningas Ardašir I lossi kuppelsaal Firuzabadis on vanim säilinud näide nurgatrombi kasutusest, mis on andnud aluse oletada, et detail on idamaist algupära.

Islami arhitektuuris jätkab nurgatromp Sassaniidide arhitektuurist alguse saanud võidukäiku. Nurgatrompe kujundati kaarega nagu romaani arhitektuuriski, ent ka islami arhitektuurile omane stalaktiitdekoor (*muqarnas*) leidis sageli kasutust nurgatrompide kujunduses (tegemist on pseudovõlvlahendusega) kombineerituna kividest laotud kaartega.

Islami arhitektuuri traditsioone järgides ehitati ümarate või stalaktiitdekooriga nurgatrompidega kuppelehitisi ka 19. sajandi India islamiusulises piirkonnas.

* Nurgatromp Sassaniidide dünastia kuninga Ardaširi paleesNurgatromp Sassaniidide dünastia kuninga Ardaširi palees
* Kairouani mošee mihrabi kuppelKairouani mošee mihrabi kuppel
* Teravkaarne nurgatromp Qila-i-Kuhna mošee Delhis, 16. sajandTeravkaarne nurgatromp Qila-i-Kuhna mošee Delhis, 16. sajand
* Stalaktiitdekooriga nurgatromp Akbari mausoleumis, 17. sajandStalaktiitdekooriga nurgatromp Akbari mausoleumis, 17. sajand
* Safdarjungi mausoleumi kuppel Indias, 19. sajandSafdarjungi mausoleumi kuppel Indias, 19. sajand

### Bütsants ja Armeenia

* Varakristlik baptisteerium San Giovanni in Fonte NapolisVarakristlik baptisteerium San Giovanni in Fonte Napolis
* Hosios Loukase kloostri peakiriku ristikujuline naosHosios Loukase kloostri peakiriku ristikujuline naos
* Koonilistele nurgatrompidele toetuv tambuur ja kuppel Odzuni basiilikas ArmeeniasKoonilistele nurgatrompidele toetuv tambuur ja kuppel Odzuni basiilikas Armeenias

### Lääne-Euroopa

Euroopa romaani ehitistes oli nurgatromp sage motiiv nelitistorni või -kupli toetajana. Kujult võis nurgatromp olla kas kooniline nagu Sant'Ambrogio basiilikas Milanos või astmeline kaarte rida nagu Chiaravalle kloostrikiriku nelitises. Sitsiilia-normanni San Cataldo kirikus Palermos on piklikud kaheastmelise võlvniši kujulised nurgatrombid, mis toetavad kolme kesklöövi katvat kuplit. Keerukamaid ümarniššide ja sambakestega nurgatrompe leiab Auvergne'i 11.-12. sajandi romaani ehitistes, Lõuna-Prantsusmaa romaanikas säilitavad need itaaliapärase koonilise kuju.

Gooti arhitektuuris rakendati nurgatrompe sageli nelinurksetes tornides, millele toetus kaheksanurkne katusekiiver.

* Palermo San Cataldo kolm kuplit on igaüks nurgatrompidegaPalermo San Cataldo kolm kuplit on igaüks nurgatrompidega
* Milano Sant'Ambrogio basiilika nelitisMilano Sant'Ambrogio basiilika nelitis
* Castañeda Santa Cruzi kiriku nelitiskuppel, 12. sajandCastañeda Santa Cruzi kiriku nelitiskuppel, 12. sajand
* Palermo katedraali nelitiskuppelPalermo katedraali nelitiskuppel
* Hilisgooti Valencia katedraali nelitiskuppel, 15. sajandHilisgooti Valencia katedraali nelitiskuppel, 15. sajand

### Venemaa

Venemaa ehitistes esineb nurgatrompe pigem harva ja erandlikult. Erandlikult on Kirde-Venemaal kasutatud nurgatrompe Vladimiri Jumalaema Uinumise katedraalis. Hilisematest hoonetest leiab sarnast ruumilahendust oktogoon-kuubil-tüüpi vanavene ja baroki segastiilis 17.-18. sajandi kirikutes.

* Moskva barokkstiilis Fili Jumalaema kaitse ja Eestpalve kirik, 17. sajandMoskva barokkstiilis Fili Jumalaema kaitse ja Eestpalve kirik, 17. sajand
* Sofrino Smolenski Jumalaema kirik Moskva oblastisSofrino Smolenski Jumalaema kirik Moskva oblastis

Viited
------

1. 1 2
2. ↑  Kunstileksikon. Eesti Klassikakirjastus, 2001
3. ↑
4. ↑  Squinch. Architecture. - britannica.com
5. ↑

Välislingid
-----------

* Dictionnaire raisonné de l’architecture française du XIe au XVIe siècle/Trompe Vikitekstides (prantsuse keeles)
* Squinch. Architecture. - britannica.com
* Squinch | HiSoUR (saksa keeles)
* Vikli ja nurgatrombi võrdlus (inglise keeles)

|  |  |
| --- | --- |
|  | Pildid, videod ja helifailid Commonsis: **Nurgatromp** |